open-index/open-wikipedia-markdown huggingface dataset:
Hella Wuolijoki

**Hella Maria Wuolijoki**, ĝis 1908 **Ella Maria Murrik**, ŝiaj verkistaj plumnomoj estas interalie **Juhani Tervapää** kaj **Felix Tuli** (n. la 22-an de julio 1886 en Helme, Livlando – m. la 2-an de julio 1954 en Helsinko) estis finna-estona verkistino, dramverkistino, politikisto, direktoro de radio kaj negocistino. 

Ŝi estis parlamentano de la Demokratia Popola Alianco (kunlabora organizo de komunistoj kaj maldekstraj socialistoj) en 1946–47. Ĝenerala direktoro de la ŝtata radiokompanio ŝi estis de aprilo 1945 ĝis junio 1949, kiam ŝi estis eksigita. Naskiĝinta en Estonio, Wuolijoki studis kaj sian vivverkon faris en Finnlando. Homo de paradoksoj, “ekstreme maldekstra” Wuolijoki estis ankaŭ sukcesa komercisto kaj terkulturisto kaj antaŭ ĉio elstara dramverkistino, interalie kreis la furoran serion “Niskavuori”, kiu gajnis lokon en la panteono de la finna teatro kaj filmo. Dum la vintra milito 1939-40, ŝi helpis per siaj kontaktoj en pactraktado. Dum la t. n. militdaŭrigo 1941-44, kiam Finnlando aliancis kun Germanio, ŝi pro la militrezistado estis kondamnita en malliberejon pro “ŝtatperfido”. En ŝia verkaro de pli ol dudek eroj inter 1912 kaj 1953 tri unuaj estas estonlingvaj.

## Persone 
Ŝia pli juna fratino, Salme Dutt, estis influa membro de la *Communist Party of Great Britain* (Komunista Partio de Granda Britio). Wuolijoki estis la avino de Erkki Tuomioja (n.1946), la ministro pri eksterlandaj aferoj de Finnlando inter 2011 kaj 2015.

## Elektita bibliografio 
* *Enkä ollut vanki* (Mi neniam estis kaptito), 1945
* *Vastamyrkky* (Antidoto: komedio), 1946
* Lernejanino en Dorpat. La jaroj 1901-1904: Mia monologo en la tiama dramo *Koututyttönä Tartossa*,1946
* *Sõjalaul* (Milita kanto), 2007
* *La Virinoj de Niskavuori* kaj kvar aliaj teatraĵoj en la sama serio, sub la pseŭdonimo Juhani Tervapää,1936. .

## Referencoj 
Kategorio:Finnaj politikistoj
Kategorio:Finnaj verkistoj
Dmitro Zaĥoĵenko

**Dmitro Olehoviĉ ZAĤOĴENKO** (; naskiĝinta la  en Ĥersono) estas ukraina teatra reĝisoro.

## Vivo 
Zaĥoĵenko inter 2005 kaj 2010 studis komputan sciencon ĉe Kijiva Mohila Akademio. Dum siaj studoj li estis unu el la organizantoj kaj partoprenantoj de la teatra projekto *Teatro en la ĉambro* sub la direktaro de Anatoly Ĉerkov.

Aŭtune de 2010 li vidis en Kievo teatraĵon de Eimuntas Nekrošius *La idioto*, kiu influis la pluan elekton de profesio. Li laboris kiel ludprogramisto por tri jaroj, sed en 2013 li komencis studi dramaturgion ĉe Nacia universitato pri teatro, filmo kaj televido en Kievo.

En 2015, li fondis la edukan teatran projekton *Eŭropaj Studoj*, kiu unue funkciis ene de Akademia teatrolaborrenkontiĝo *Konstelacio*, kaj poste - ĉe la Nova dramteatrejo *Peĉersk*. Li estis lernanto de la X-a Internacia festivallernejo *Teritorio* kaj ĉe invididuaj reĝisoradrondoj de Boris Juĥananov - ambaŭ en Moskvo.

Ekde 2018 li laboras en la teatroj de Kievo kaj Lvivo. Li aperas sur la scenejoj de Kieva akademia teatro je Podil, de Kieva akademia operetteatrejo, de Sovaĝa teatrejo, de Lesi-teatro (Lvivo) kaj aliloke.

La teatraĵo por la kieva Peĉersk-teatrejo *La Mondo en Nuksoŝelo* de la samnova libro de Stephen Hawking taksitis elstare koncerne eksperimentemon okaze de la 2-a tutukrainia teatrofestivalo (Premio GRA en 2019).

Ekde aŭgusto 2019 li estas la ĉefdirektoro de la Lesi-teatro en Lvivo. En 2020 li iĝis unu el la direktoroj de serio de laŭtlegadoj *Libro sur scenejo*, kie li enscenigis *Opereto* de Witold Gombrowicz kaj *Sketejo* de Laura Sintija Černiauskaitė.

## Surscenigoj 
* «У саме серце» за творами Луїджи Піранделло, Peĉerski-teatro (Kievo), 2016
* «Легені» за п'єсою Данкана Макміллана, Peĉerski-teatro (Kievo), 2017
* «Світ у горіховій шкаралупі» за книгою Стівена Гокінґа, Peĉerski-teatro (Kievo), 2018
* «Патріс», Teatro *Aktor* (Kievo), 2018
* «Пан Лампа» за п'єсою Маліна Пшеслюга, Podol-teatro (Kievo), 2019
* «#На краю світу» за п'єсою Ігоря Бауершима, Opereti-teatro (Kievo), 2019
* «Річ-річ» за мотивами п'єси Вільяма Шекспіра, Dikij-teatro (Kievo), 2019
* «Філоктет. Античний рейв» за п'єсами Софокла та Гайнера Мюллера, Lesi-teatro (Lvivo), 2020
* «Сни літньої ночі» за мотивами п'єси Вільяма Шекспіра, Lesi-teatro (Lvivo) 2020

## Eksteraj ligiloj 
* Biografio ĉe theatre.love, kun foto 
* Prezento ĉe theatreonpodol.com
* Verkara superrigardo 
* "Putin hat die russische Kultur als Waffe benutzt." radiintervjuo ĉe DLF, 30.3.2022

## Fonto 
Kategorio:Dramaturgoj
Kategorio:Ukrainaj reĝisoroj
Ŝrumpflacio

La **ŝrumpflacio** () estas komerca strategio: kiam la kvanto de produkto malpliiĝas dum la prezo povas plialtiĝi.

## Historio 
La origino de la koncepto estas nekonata. La vorto estas logike farita laŭ la sama maniero de la angla, franca, ktp gluo de radiko "ŝrumpi" kaj "inflacio" , do ŝrumpflacio.
La angla vorto "" aperis en la 2000-aj jaroj tra la mondo.

## Ekzemploj 
Ekzemple en Francio, la firmao Coca-Cola malaltigis la nombron da decilitroj en siaj Koka-kolao-boteloj, pliigante la prezojn, por kompensi la impostojn en 2012.

La fenomeno ankaŭ forte influas Japanion, en kunteksto de ekonomia malrapidiĝo kaj malforta Japana eno kiu reduktas la profitojn de kompanioj. Ĉi-lastaj, anstataŭ pliigi prezojn, reduktas porciojn. Pro la 50% plialtiĝo de la prezo de kakao en 2014, la ĉokolada tabuleto pasis de 55 al 50 gramoj kun la sama prezo.

En Britio oni analizas la ŝrumpflacion post la Briteliro de EU. Plibone ol altigi la prezojn, kaj malfortigi la konsumon, estis pli bone redukti la kvantojn ĉe varoj... do uzi ŝrumpflacion.

## Alia nocio 
"Kvalitdeflacio" (en angla : "") Kiam oni malaltigas kvaliton de produkto kaj prezo restas sama aŭ eĉ plialtiĝas.

## Referencoj 
Kategorio:Vortokunfandoj
Kategorio:Ekonomiko
Izoamila tribromoacetato

**Izoamila tribromoacetato**  aŭ **C7H11Br3O2** estas kemia kombinaĵo rezultanta el interagado de la tribromoacetata acido kun izoamila alkoholo, senkolora aŭ flaveca likvaĵo uzata en kemiaj sintezoj.  Izoamila tribromoacetato ne estas solvebla en akvo, sed estas solvebla en etanolo, propilena glikolo, kloroformo, eteroj, kaj oleoj. Saloj kaj esteroj de la tribromoacetata acido estas malstabilaj kaj malkomponiĝas kiam temperaturo altiĝas formantaj liberan bromon, bromoformon kaj karbonan duoksidon.

## Reakcioj
### Reakcio 1
* Preparado de **izoamila tribromoacetato** per traktado de **tribromoacetata acido** kun **izoamila alkoholo**:

### Reakcio 2
* Preparado de **izoamila tribromoacetato** per traktado de **tribromoacetata anhidrido** kun **izoamila alkoholo**:

### Reakcio 3
* Preparado de **izoamila tribromoacetato** per traktado de **tribromoacetata acido** kun **izoamila klorido**:

### Reakcio 4
* Preparado de **izoamila tribromoacetato** per traktado de **tribromoacetata anhidrido** kun **izoamila klorido**:

## Vidu ankaŭ
* Tribromoacetatoj

## Referencoj 
Kategorio:Acetatoj
Corcos del Valle

**Corcos del Valle** [Corcos del Valle] estas municipo en la nordocentro de la provinco Valadolido, en la regiono Kastilio-Leono, Hispanio. Ĝi apartenas al komarko *Campiña del Pisuerga* en la centro de la provinco. 

180px|eta|maldekstra|Corcos del Valle en la provinco Valadolido.
[eta|180px|maldekstra|La *Campiña del Pisuerga* de la provinco [Provinco Valadolido|Valadolido, helblue, nordocentre.]]
230px|eta|maldekstra|Monaĥejo de Palazuelos.
230px|eta|maldekstra|Kapiteloj de la monaĥejo de Palazuelos.
## Geografio
Ĝia municipa teritorio estas formata de unusola loĝloko, okupas totalan areon de 42,55 km² kaj laŭ la demografia informo de la municipa censo fare de la INE en 2021, ĝi havis 203 loĝantojn. Ĝi perdis 54 loĝantojn el 1991 pro migrado al urbaj areoj. Ĝi distas 22 km de Valadolido, provinca ĉefurbo kaj 6 km de Cigales.

Ĝi limas kun Ampudia (Palencia), Trigueros del Valle, Cubillas de Santa Marta, Valoria la Buena, San Martín de Valvení kaj Cabezón del Pisuerga. Ĝia municipa teritorio estas trapasata oriente de la rivero Pisuerga. 

## Historio
En Mezepoko okazis reloĝado. La areo apartenis al la Regno Leono kaj poste al la Regno Kastilio. 

Tradiciaj enspezofontoj estis agrikulturo (cerealoj: tritiko, sekalo, kaj vitejoj) kaj brutobredado (ŝafoj) kaj rilata komercado: iam estis farunfabriko ĉe la Kanalo de Kastilio. Lastatempe kultura kaj rura turismo ekgravis (popola arkitekturo, historia heredo, piedirado).

De la historia pasinteco restis vizitindaj vidindaĵoj el kiuj menciindas la preĝejo kaj la monaĥejo de Palazuelos inter Corcos del Valle kaj Cabezón de Pisuerga.

## Vidu ankaŭ 
* Municipoj de la provinco Valadolido
* Corcos-Aguilarejo (stacidomo)

## Notoj

Kategorio:Municipoj de Valadolido
Cubillas de Santa Marta

**Cubillas de Santa Marta** [kuBIlJas desantaMARta] estas municipo en la centro de la provinco Valadolido, en la regiono Kastilio-Leono, Hispanio. Ĝi apartenas al komarko *Campiña del Pisuerga* en la centro de la provinco. *Cubillas de Santa Marta* estas etimologie komprenebla kiel *Turetoj de Sankta Marta*. 

180px|eta|maldekstra|Arroyo de la Encomienda en la provinco Valadolido.
[eta|180px|maldekstra|La *Campiña del Pisuerga* de la provinco [Provinco Valadolido|Valadolido, helblue, nordocentre.]]
230px|eta|maldekstra|Preĝejo.
## Geografio
Ĝia municipa teritorio estas formata de unusola loĝloko, okupas totalan areon de 23,55 km² kaj laŭ la demografia informo de la municipa censo fare de la INE en 2021, ĝi havis 352 loĝantojn. Ĝi perdis loĝantojn dum la 20-a jarcento pro migrado al urbaj areoj, kiel ja okazis en multaj loĝlokoj de la regiono. Ĝi distas 29 km de Valadolido, provinca ĉefurbo.

Ĝi limas kun Quintanilla de Trigueros, Dueñas (Palencia), Trigueros del Valle, Valoria la Buena kaj Corcos del Valle. Ĝia municipa teritorio estas trapasata de la rivero Pisuerga kaj de la Kanalo de Kastilio. 

## Historio
En Mezepoko okazis reloĝado. La areo apartenis al la Regno Leono kaj poste al la Regno Kastilio. 

Tradiciaj enspezofontoj estis agrikulturo (cerealoj: tritiko, sekalo) kaj brutobredado kaj rilata komercado. Lastatempe kultura kaj rura turismo ekgravis (popola arkitekturo, historia heredo, piedirado).

De la historia pasinteco restis vizitindaj vidindaĵoj el kiuj menciindas la preĝejo de la 13-a jarcento kun elstara orgeno; la Ermitejo de Kristo, tradiciaj vinkeloj, domkeloj sur la deklivaro, lavejo kaj fonto, blazondomoj, la trajnstacio (1860) kaj la Kanalo de Kastilio. 

## Vidu ankaŭ 
* Municipoj de la provinco Valadolido
* Cubillas de Santa Marta (stacidomo)

## Notoj

Kategorio:Municipoj de Valadolido
Andrew W. Puckett

**Andrew W. PUCKETT**  estas usona astronomo.

Li estas diplomigita de la Universitato Vanderbilt (Licencio pri Matematiko kaj Fiziko en 1999) kaj de la Universitato de Ĉikago (Licencio pri Fiziko en 2000, Magistro pri Fiziko en 2001, kaj pri Astronomio kaj Astrofiziko en 2002, kaj fine Ph.D. pri Astronomio kaj Astrofiziko en 2007). Li estis poste asistanto profesoro pri Fiziko kaj Astronomio ĉe la Ŝtata Universitato de Colombus.

*Minor Planet Center* kreditas lin de la kunmalkovro de 22 numerotitaj asteroidoj inter 2004 kaj 2007 en kunlaboro kun Andrew C. Becker kaj Jeremy Martin Kubica. Plejparte el liaj malkovroj estas .

## Notoj kaj referencoj 
## Vidu ankaŭ 
* :Kategorio:Malkovrita de Andrew W. Puckett

## Eksteraj ligiloj 
*  Andrew W. Puckett, el la paĝaro de *Columbus State University* 

Kategorio:Usonaj astronomoj
Kategorio:Malkovrintoj de asteroidoj
Baldone

**Baldone** - jen latve, historie ankaŭ  - estas urbo en Latvia historia regiono Vidzeme (ekde 1923 - Zemgalio), en la centro de Latvio. Ĝi apartenas al distrikto Ķekava kaj situas en suda parto de la distrikto, sur la bordoj de rivero Ķekaviņa. La urbo estas konata en Latvio kiel la iama sulfurfonta kuracloko. Proksime de la urbo estas observatorio kaj skimonteto en Riekstukalns. La distancoj al la plej gravaj centroj estas 19 km de Ķekava kaj 34 km de Rigo.

## Historio 
En la Ferepoko, komercvojo de Mežotne ĝis Daugmale transiris regiono de Baldone. Ĝis la 13-a jarcento, ĝi situis en la zemgala ŝtato Upmale, kiu en 1254 estis dividita, kaj Baldone estis donita al la germanlingva Livonia Ordeno. En la 15-a jarcento, la resaniga fonto de Baldone unue estis menciita en historiaj fontoj. Post la kolapso de Livonio en la 1560-aj jaroj, la nuna paroĥo kaj urbo Baldone estis inkluditaj en la Duklando Kuronio kaj Zemgalio.

En la 17-a jarcento, la urbeto Baldone estis establita en Baldone paroĥo. En 1648 proksime de la sulfurfonto estis konstruita grandbieno (nuna Blanka palaco) kaj la unua ferforno de la Duklando. Poste en Baldone estis starigitaj ankro- kaj najlomento, kanonfandejo, vitrofandejo, barellaborejo, teksilajo.

En 18-a jarcento Baldone estis inkludita en Rusia Imperio.  Ĉiam en la regiono plu vivis germanaj baltoj, ne nur kiel bienaj posedantoj, sed plejparte kiel normalaj civitanoj (ĝis ili estis devige deportitaj okcidenten pro la sekreta aldona protokolo de la pakto Ribbentrop-Molotov). En la dua duono de la 18-a jarcento, Baldone komencis esti menciita kiel kuracloko pro sia sulfurfonto. En 1797 la rusa imperiestro Paŭlo subskribis ordon establi kuraclokon en Baldone.

La graveco de la kuracloko malpliiĝis post la malfermo de la Ķemeri kuracloko en 1838 en nuna urbo Jūrmala. Dum la Unua Mondmilito, germanaj soldatoj konstruis etŝpuran fervojon de Vecumnieki stacio tra Baldone ĝis sia pozicio sur la maldekstra bordo de la Daugava.

Dum la Respubliko de Latvio, en 1922 ĉevalmovita tramo estis establita laŭ la etŝpura fervojo de Baldone ĝis la maldekstra bordo de la Daugava kontraŭ la Ikšķile stacio. La urbo multe suferis dum la Dua Mondmilito.

## Geografio 
La urbo situas en sudorienta parto de Meza Latva malaltebenaĵo ().

Averaĝa temperaturo estas -5,5°C en januaro kaj +17°C - +17,5°C en julio. Da precipitaĵo falas 700 mm jare.

### Transporto 
La aŭtovojo P89 Ķekava-Skaistkalne pasas laŭ la urbo. Lokaj vojoj estas P91 (Mežvidi-Baldone), V9 (Iecava-Daugmale) kaj V4 (Baldone-Tome).

## Loĝantaro 
Laŭ la stato de la jaro  en la urbo vivis  sur areo de  kvadrataj kilometroj, kio rezultigas loĝdenson de  loĝantoj/km².

### Ŝanĝo de loĝantaro 
### Etna strukturo 
## Bildoj 

Baldone observatory in Latvia - The dome (14511700735).jpg|Observatorio en Riekstukalns.
Baldones sanatorija - panoramio (1).jpg|Iama sanatorio.
Baltās pils parks (sporta laukums).jpg|Parko de Blanka palaco.
Baldone church.jpg|Lutera preĝejo.
Baldone, Krasta iela 4 - panoramio.jpg|En Krasta strato.

## Referencoj 
## Eksteraj ligiloj 
*  ()

Kategorio:Urboj de Latvio
Cigales

**Cigales** [ziGAles] estas municipo en la centro de la provinco Valadolido, en la regiono Kastilio-Leono, Hispanio. Ĝi apartenas al komarko *Campiña del Pisuerga* en la centro de la provinco, kies komarka centro ĝi estas. 

180px|eta|maldekstra|Arroyo de la Encomienda en la provinco Valadolido.
[eta|180px|maldekstra|La *Campiña del Pisuerga* de la provinco [Provinco Valadolido|Valadolido, helblue, nordocentre.]]
230px|eta|maldekstra|Preĝejo de Santiago.
180px|eta|maldekstra|Domkeloj.
## Geografio
Ĝia municipa teritorio estas formata de unusola loĝloko, okupas totalan areon de 60,97 km² kaj laŭ la demografia informo de la municipa censo fare de la INE en 2021, ĝi havis 5 299 loĝantojn. Ĝi ne perdis loĝantojn dum la 20-a jarcento pro migrado al urbaj areoj, kiel ja okazis en multaj loĝlokoj de la regiono, sed male pro proksimeco al la provinca ĉefurbo ĝi ekfunkciis kiel dormurbo el la 1970-aj jaroj kaj ĝi akiris ekde tiam 3 300 loĝantojn. Ĝi distas 16 km de Valadolido, provinca ĉefurbo.

Ĝi limas kun  Villalba de los Alcores, Ampudia (Palencia), Corcos del Valle, Mucientes, Fuensaldaña, Valadolido, Cabezón de Pisuerga kaj Santovenia de Pisuerga. Ĝia municipa teritorio estas trapasata de la rivero Pisuerga. 

## Historio
En Mezepoko okazis reloĝado. La areo apartenis al la Regno Leono kaj poste al la Regno Kastilio. 

En Cigales naskiĝis Anna de Aŭstrio kiu iĝos reĝedzino de Filipo la 2-a.

Tradiciaj enspezofontoj estis agrikulturo (cerealoj kaj ĉefe vitejoj kaj vinproduktado) kaj brutobredado kaj rilata komercado. Lastatempe kultura kaj rura turismo ekgravis (popola arkitekturo, historia heredo, piedirado). Estas interesaj blazondomoj, vinproduktejoj, domkeloj...

De la historia pasinteco restis vizitindaj vidindaĵoj el kiuj menciindas la preĝejo de Santiago, de la 16-a jarcento, la ermitejo de *Nuestra Señora de Viloria* kaj protestanta preĝejo de fino de la 19-a jarcento (ĝis 1939), nun privata loĝejo.

## Bildaro

Fachada de la Iglesia Protestante San Pablo (Cigales).jpg|Iama protestanta preĝejo
2010 10 10 Cigales iglesia Santiago calle.jpg|Strato kaj la preĝejo de Santiago.
02 Cigales iglesia Santiago fachada sur lou.JPG|Novklasikisma pordego de la preĝejo de Santiago.

## Vidu ankaŭ 
* Municipoj de la provinco Valadolido

## Notoj
Kategorio:Municipoj de Valadolido
Poltava-Pivdenna (stacidomo)

**Poltava-Pivdenna** (, "Poltavo-Suda") estas fervoja stacio en Poltavo (Poltava provinco), la 17-a plej granda urbo en Ukrainio.

## Vidu ankaŭ 
* Poltava-Kijivska (stacidomo)
* Listo de fervojaj stacioj en Ukrainio
* Transporto en Ukrainio

## Eksteraj ligiloj 
* Poltava-Pivdenna en retejo tochka-na-karte

Kategorio:Fervojaj stacioj en Poltava provinco
Kategorio:Poltavo
Kategorio:Fervojaj stacioj malfermitaj en 1870
Kategorio:1870 en Ukrainio
Mali (insulo)

**Mali** (, ĝis 1950 ; ) estas insulo de Finna golfo en la Balta Maro en Leningrada provinco, Rusio. Ĝis la Vintra milito ĝi apartenis al Finnlando kun la nomo Peninsaari; la insulo venis al Sovetunio kiel militaktiro ekde 1939 pro la apogo de Finnlando al Nazia Germanio. Tie estis loĝejoj de fiŝkaptistoj. Ili estis en orienta parto de la insulo. La insulo apartenis al finna komunumo Lavansaari. La finna nomo de la insulo signifas insulon de hundo. Nuntempe hundo estas en finna *koira*, sed antaŭe *peni*.

Kategorio:Insuloj en Finna golfo
Kategorio:Insuloj en Rusio
Risto Isomäki

**Risto ISOMÄKI** (naskiĝinta 8-a de junio 1961) estas finna verkisto de sciencfikcio. Li skribis pli ol 20 librojn, ekzemple serio Lauri Nurmi. Lia unua libro aperis en 1985. En liaj libroj estas ekologiaj temoj. Li ricevis multajn finnajn literaturajn premiojn. Isomäki malapogas nuklean energion. Li apogas kulturon de palmoleo por produkti biobrulaĵojn.

Kategorio:Finnaj verkistoj
Risto Kuisma

**Risto KUISMA** estas finna politikisto de Finnlanda Socialdemokratia Partio. Antaŭe li havis propran partion *Remonttiryhmä*. Li estis membro de finna parlamento en 1995–2007 kaj 2010–2011. En 2000 li estis prezidantkandidato. En 1970-aj jaroj li laboris kiel juristo. Li malaliĝis el Finnlanda Socialdemokratia Partio en 1997, sed en 2001 li revenis al la partio. En 2009 li estis elektita kiel prezidanto de komunuma registaro de Pornainen. Lia balotdistrikto estas balotdistrikto de Uusimaa.

Kategorio:Finnaj politikistoj
Izsó Gyöngyi

**Izsó Gyöngyi** [iĵO djodji], laŭ hungarlingve kutima nomordo **Gyöngyi Izsó** estis hungara aktoro. Lia origina familia nomo estis *Perl*, lia persona nomvarianto iam estis *Izsák* [iĵAk]. Lia pli konata filo estis László Gyöngyi.

Izidor Perl naskiĝis la  en Miskolc, li mortis la  en Budapeŝto.

## Biografio 
Izsó Gyöngyi devenis el juda familio. Li maturiĝis en gimnazio, en 1876 li komencis sian aktoran karieron en migra teatra kompanio en Simontornya. Komence li estis 3 jarojn korusano, poste aktoro, kantisto (tenoro), bonvivanto, komikisto. Inter 1887-1890 li estis membro de Népszínház, poste kelkfoje ankaŭ kunteatrestro. Inter 1897-1901 li apartenis al Gaja Teatro, iom poste al naciaj teatroj de Budapeŝto kaj Kolozsvár, al Teatro Magyar. Li pensiuliĝis en 1923. Pro vidviĝo li edziĝis dufoje, li postlasis 3 gefilojn.

## Liaj teatraj roloj (elekto) 
* Albert Kövessy: *Az új honpolgár* – Számi Goldstein
* Aurél Follinus: *Náni* – Bódi
* Rezső Török: *Utazás a föld körül* – Passpartout
* :de:Carl Millöcker: *Szegény Jonathán* – Tóbiás Quicly
* Jacques Offenbach:
** *Szép Heléna* – Agamennon
** *Párizsi élet* – Frick
* :fr:Robert Planquette: *A kalózkirály* – Gargousse

## Lia muta filma rolo 
* *Az ezüst kecske* (1916) - entreprenisto

## Liaj teatraĵoj 
* *Irma öröksége* (1893)
* *Hortobágyi virtus* (1894)
* *Gyurkovits úr* (1898)

## Aliaj kontribuoj 
* *Jolánka mesél. Elbeszélések serdültebb gyermekek számára* (noveloj por junuloj, 1904)
* *Színész egy félszázadon át* (kvazaŭ membiografia verko, 1922)

## Fontoj 
* hungarlingva biografio
* hungarlingva biografio
* hungarlingva biografio
* hungarlingva biografio

## Referencoj 
Kategorio:Hungaraj aktoroj
Kategorio:Hungaraj judoj
Kategorio:Budapeŝtanoj
Esko Salminen

**Esko SALMINEN** (naskiĝinta en 12-a de oktobro 1940 en Helsinko) estas finna aktoro. Li aktoris en teatro, filmoj kaj televidaj serioj. Li estas taksita unu el la plej gravaj teatraj artistoj en Finnlando. Li faris kaj tragikajn kaj komikajn rolojn multe. Salminen aktoris jam infane en nacia teatro. Alia teatro, kie li estis multe aktorinta, estas Urbteatro de Helsinko. Unua filmo, kie li aktoris, estis *Katupeilin takana*. Li fariĝis kariera aktoro en la jaro 1960.

Kategorio:Finnaj aktoroj
Esko

**Esko** estas finna vira nomo. Ĝi estas formo de sveda nomo Eskil. Esko estis en Finnlando populara nomo en 1940-aj kaj 1950-aj jaroj.

## Konataj Eskoj 
* Esko Aho (n. 1954), politikisto
* Esko Nikkari (1938–2006)
* Esko Salminen (n. 1940), aktoro
* Esko Seppänen (n. 1946), politikisto
* Esko Valtaoja (n. 1951), astronomo kaj verkisto de nefikcio.

## Fikciaj Eskoj 
* Jon Arbuckle, en finna *Esko* aŭ *Esko Unohtumaton*, posedanto de Garfield.

Kategorio:Viraj personaj nomoj
Simo Salminen

**Simo SALMINEN** (1932–2015) estis finna komikisto, kantisto kaj aktoro. Li estis plej konata pro liaj multaj prezentoj en filmoj kaj televidspektakloj de Spede Pasanen, kutime pozante kiel akompanulo.

Salminen kune kun Vesa-Matti Loiri kaj Pasanen mem estis la tri gravaj ludantoj en preskaŭ ĉiuj produktadoj de Pasanen. Li ofte pozis kiel apoga aŭ minimume signifa sekundara karaktero en multaj el la filmoj de Pasanen, kutime la fuŝa asistanto al la ĉefa figuro (ofte portretita fare de Pasanen). Liaj karakteroj estis ofte ankaŭ nomitaj "Simo".

Kategorio:Finnaj aktoroj
(144894) 2004 SY5

**(144894) 2004 SY5** estas malgranda, malhela asteroido de la ekstera asteroida zono en orbita resonanco 3:2 kun Jupitero, tie estas ano de la Hilda grupo.

## Malkovro 
Ĝi estis malkovrita la 17-an de septembro 2004 en la kadro de la astronomia kampanjo *Spacewatch* elde la Nacia Observatorio de Kitt Peak proksime de Tucson (Arizono, Usono).

## Eksteraj ligiloj 
* 
* 
* 

Kategorio:Hilda grupo
Kategorio:Malkovrita de Spacewatch
Kategorio:Astronomiaj objektoj malkovritaj en 2004
Matti Salminen

**Matti SALMINEN** (naskiĝinta 7-a de julio 1945) estas finna kantisto. Li estas baso. Infane li kantis en infankoruso. Kiel kariera kantisto li kantis unue tangon sur scenejoj. Li aliĝis al Nacia Opero de Finnlando. Li konatiĝis forte en 1969, kiam li faris rolon de Filipo en *Don Carlos*. Salminen ricevis medalon Pro Finlandia en 1988. Li fondis fondaĵon, kiu mone helpas kantistojn.

Kategorio:Finnaj operkantistoj
Ĥarcizko

**Ĥarcizko** (, ) estas urbo en Donecka provinco, Ukrainio. Ĝia populacio estis  loĝantoj en 2021.

Post batalado, la 30-an de septembro 2022 la registaro de Rusio deklaris ĝin aneksita al la teritorio de Rusio kune kun la tuta Donecka provinco kaj tri aliaj provincoj de Ukrainio. Ĉar tio estas nur postulo de agrese militanta najbara ŝtato, klaras ke la registaro de Ukrainio kaj la internacia juro neniel akceptas tion. Necesas atendi internacie akceptitan traktaton pri paco.

## Vidu ankaŭ 
* Ĥarcizko (stacidomo)
* Trolebusa transporto en Ĥarcizko
* Listo de urboj en Ukrainio
* Donecka provinco


Kategorio:Urboj en Donecka provinco
Pokrovsk (stacidomo)

**Pokrovsk** (, ) estas fervoja stacio en  (Donecka provinco), urbo en Ukrainio.

## Vidu ankaŭ 
* Listo de fervojaj stacioj en Ukrainio
* Transporto en Ukrainio

## Eksteraj ligiloj 
* Pokrovsk en retejo tochka-na-karte

Kategorio:Fervojaj stacioj en Donecka provinco
Kategorio:Pokrovsk (Donecka provinco)
Kategorio:Fervojaj stacioj malfermitaj en 1884
Kategorio:1884 en Ukrainio
György Győrffy

**György Győrffy** [djordj djOrfi], laŭ hungarlingve kutima nomordo **Győrffy György** estis hungara aktoro, voĉoaktoro.

György Győrffy naskiĝis la  en Kaposvár, li mortis la  en Budapeŝto.

## Biografio 
György Győrffy akiris aktoran diplomon en Akademio pri Teatro kaj Filmo en 1943, poste li havis stipendion en Nacia Teatro (Budapeŝto). Depost la 2-a mondmilito li estis membro de Nacia Teatro (Pécs), Teatro Szigligeti (Szolnok), Teatro Kisfaludy, Nacia Teatro (Miskolc). Depost la hungara revolucio de 1956 li venis al Budapeŝto, kie li apartenis al Gaja Teatro, de 1964 ĝis sia morto denove al la Nacia Teatro. Li havis edzinon.

## Liaj teatraj roloj (elekto) 
* Lev Tolstoj: Milito kaj paco (teatra adapto) – Pierre Bezuhov
* Sofoklo: Antigona – Kreón
* Zsigmond Móricz: *Úri muri* – Borbiró
* Mihály Vörösmarty: *Czillei és a Hunyadiak* – Gara (palatino)
* József Katona: *Bánk bán* – titolrolo
* András Sütő: *A szuzai menyegző* – Bessos (reĝo)
* Lajos Mesterházi: *Pesti emberek* - András
* George Bernard Shaw: *Pygmalion* - Higgins
* Imre Madách: *Csák végnapjai* - Tamás (ĉefepiskopo)

## Liaj kinaj filmaj roloj (elekto) 
* *Vasvirág* (1958) - Franci
* Ambaŭ vivoj de onklino Mici (1963) - kuracisto
* La kaporalo kaj la aliaj (1965) - soveta oficiro
* *Kinek a törvénye?* (1979)
* *Tündér Lala* (1981) - dikulo
* en eksterlandaj filmoj hungaraj voĉoj ekzemple de Gert Fröbe, Oliver Hardy, Helmut Qualtinger

## Liaj televidaj filmaj roloj (elekto) 
* *Síratásra készül az ég* (1962) - senpacienculo
* *Az összeesküvés* (1973) - kuracisto
* *Három szabólegények* (1982) - Szíjgyártó

## Fontoj 
* hungarlingva biografio kun foto
* hungarlingva biografio kun foto
* hungarlingva biografio kun foto
* hungarlingva biografio
* https://port.hu/adatlap/szemely/gyorffy-gyorgy/person-24458

## Referencoj 
Kategorio:Hungaraj aktoroj
Kategorio:Hungaraj voĉoaktoroj
Kategorio:Budapeŝtanoj
Esko Nikkari

**Esko NIKKARI** (1938–2006) estis finna aktoro. Li aktoris en pli ol 70 filmoj. La unua filmo estis *Arvottomat* (1982) kaj la lasta *Elämän veistos* (2006). Li aktoris ankaŭ en televidaj serioj. En teatro Nikkari aktoris unue en Vaasa, poste en Jyväskylä, Oulu kaj Helsinko. En Helsinko li aktoris almenaŭ en 3 teatrejoj. Li ricevis premion *Jussi* en 1991. Li mortis je malsaneco en 2006.

Kategorio:Finnaj aktoroj
Baloži

**Baloži** - jen latve, historie ankaŭ  - estas urbo en Latvia historia regiono Vidzeme, en la centro de Latvio. Ĝi apartenas al distrikto Ķekava kaj situas en norda parto de la distrikto, sur la limo de ĉefurbo Rigo. La distancoj al la plej gravaj centroj estas 13 km de Ķekava kaj 13 km de centro de Rigo.

## Historio 
En antikveco, la regiono ĉirkaŭ Ķekava estis relative malabunde loĝita areo en la norda parto de zemgala ŝtato Upmale. En la 13-a jarcento la teritorio estis inkludita en Livonio dominita per la germanlingva Livonia Ordeno. Ĝis la Livonia Milito, Baloži estis submetitaj al Arkidiocezo de Rigo.

Post la fino de la Livonia Milito en 1582, la teritorio estis integrigita en la pola Duklando de Livonio. Poste (1629) ĝi venis sub sveda regado, post Granda Nordia Milito ĝi estis aneksita al la Livlanda gubernio de Rusio. Ĉiam en la regiono plu vivis germanaj baltoj, ne nur kiel bienaj posedantoj, sed plejparte kiel normalaj civitanoj (ĝis ili estis devige deportitaj okcidenten pro la sekreta aldona protokolo de la pakto Ribbentrop-Molotov).

La historio de la nuna urbo komenciĝas en 1947, kiam konstruiĝis torffabriko "Baloži", ĉirkaŭ kiu formiĝis laborista vilaĝo, kiu en 1958 fariĝis rajtoj de urbvilaĝo. La vilaĝo de la torffabriko estas la plej malnova parto de la urbo, ĝi estas regata de la 1950-aj-1970-aj jaroj da konstruado. En 1974, ĝia teritorio estis etendita al la Bauska aŭtovojo por inkludi la nunan vilaĝon de Titurga, kiu estis konstruita en la 1980-aj jaroj. Urborajtoj estis konceditaj en 1991.

## Geografio 
La urbo situas en Marborda malaltebenaĵo (). Sude kaj okcidente de Baloži estas grandaj marĉoj.

Averaĝa temperaturo estas -5°C en januaro kaj +17°C - +17,5°C en julio. Da precipitaĵo falas 700 mm jare.

### Transporto 
La ĉefa ŝoseo de la urbo estas E67/A7 *Via Baltica* (Talino-Varsovio). Loka vojo estas V3 (Baloži-Rāmava). La urbon atingas la interna bustrafiko de Rigo (itinero 23), 4 km for de la urbo estas fervoja linio Rigo-Jelgava kun stacio Baloži.

## Loĝantaro 
Laŭ la stato de la jaro  en la urbo vivis  sur areo de  kvadrataj kilometroj, kio rezultigas loĝdenson de  loĝantoj/km².

### Ŝanĝo de loĝantaro 
### Etna strukturo 
## Bildoj 

Rīgas ielas vecā apbūve - panoramio.jpg|Skolas strato.
Titurga - Uldis Osis - Panoramio.jpg|Titurga.
Baložu kūdras muzejdzelzceļš 09.jpg|Etŝpura torfa fervojo.
Titurgas ezers Baložos. 2002-07-21.jpg|Titurgas lago.
Фонтан Жаба в Баложи - panoramio.jpg|Urba simbolo.

## Referencoj 
## Eksteraj ligiloj 
*  ()

Kategorio:Urboj de Latvio
Anneli Saaristo

**Anneli SAARISTO** (n. 1949) estas finna kantistino kaj aktorino. Ŝi estas konata speciale pri kantoj ”Viimeinen känni”, ”Evakon laulu”, ”Päättyneet juhlat”, ”Appelsiinipuita aavikkoon” kaj ”Kypsän naisen blues”. Ŝi kantis en Eŭrovido-kantokonkurso 1989. Ŝi publikigis 11 proprajn albumojn. La unua albumo aperis en 1980. Saaristo aktoris ekzemple en Urbteatrejo de Turku. En 2005 ŝi aktoris en filmo *Kaksipäisen kotkan varjossa*. Ŝi ricevis artistan pension en 2011.

Kategorio:Finnaj kantistoj
Kategorio:Finnaj aktoroj
Kategorio:Eŭrovido-Kantokonkurso 1989
Buchanan (Georgio)

**Buchanan** estas urbo en Kantono Haralson, Georgio, Usono. Laŭ la popolnombrado en 2020, ĝi enhavis  loĝantojn.

Buchanan estis fondita en 1856 kiel sidejo de la ĵus formita Kantono Haralson. Ĝi estis tiel nomita laŭ la usona prezidento James Buchanan. Buchanan estis aligita kiel *town* en 1857 kaj kiel *city* en 1902.

Kategorio:Geografio de Georgio
Pokrovsk (Donecka provinco)

**Pokrovsk** (, ) (ĝis 2016 **Krasnoarmijsk**, ) estas urbo kaj administra centro de la Pokrovska Rajono de Donecka provinco en Ukrainio. Ĝia populacio estis ĉirkaŭ 1350 loĝantoj en 2025.

## Aliaj signifoj 
* Pokrovsk (stacidomo)
* Donecka provinco

## Referencoj 

Kategorio:Urboj en Donecka provinco
Butila tribromoacetato

**Butila tribromoacetato** aŭ **C6H9Br3O2** estas kemia kombinaĵo rezultanta el interagado de la tribromoacetata acido kun butila alkoholo, senkolora aŭ flaveca likvaĵo uzata en kemiaj sintezoj. Butila tribromoacetato ne estas solvebla en akvo, sed estas solvebla en etanolo, propilena glikolo, kloroformo, eteroj, kaj oleoj. Saloj kaj esteroj de la tribromoacetata acido estas malstabilaj kaj malkomponiĝas kiam temperaturo altiĝas formantaj liberan bromon, bromoformon kaj karbonan duoksidon.

## Reakcioj 
### Reakcio 1 
* Preparado de **butila tribromoacetato** per traktado de **tribromoacetata acido** kun **butila alkoholo**:

### Reakcio 2 
* Preparado de **butila tribromoacetato** per traktado de **tribromoacetata anhidrido** kun **butila alkoholo**:

### Reakcio 3 
* Preparado de **butila tribromoacetato** per traktado de **tribromoacetata acido** kun **butila klorido**:

### Reakcio 4 
* Preparado de **butila tribromoacetato** per traktado de **tribromoacetata anhidrido** kun **butila klorido**:

## Vidu ankaŭ 
* Tribromoacetatoj

## Referencoj 
Kategorio:Acetatoj
László Laczina

**László Laczina** [lAslO lacina], laŭ hungarlingve kutima nomordo **Laczina László** estis hungara reĝisoro, teatrestro, bakisto. Lia familia nomvarianto estis *Lacina*.

László Laczina naskiĝis la  en Budapeŝto, li mortis la  en Budapeŝto.

## Biografio 
Origine László Laczina estis bakisto, sed li akiris reĝisoran diplomon en Altlernejo pri Teatro kaj Filmo en 1964. Lia ĉefinstruisto estis Kálmán Nádasdy. Post la diplomo li reĝisoris en Teatro Gárdonyi Géza, inter 1966-1971 li estis teatrestro en Teatro Csiky Gergely (Kaposvár), poste inter 1971-1978 li denove reĝisoris en migra teatro. En 1978 li pensiuliĝis.

## Liaj teatraj reĝisoraĵoj (elekto) 
* Ferenc Molnár: *Olympia*
* Imre Madách: ''La tragedio de l' homo*
* Anton Ĉeĥov: *La mevo*
* Tennessee Williams: *A vágy villamosa*
* Friedrich Dürrenmatt: *Az öreg hölgy látogatása*
* Ede Szigligeti: *Liliomfi''

## Fontoj 
* hungarlingva biografio
* hungarlingva biografio

## Referencoj 
Kategorio:Hungaraj reĝisoroj
Kategorio:Hungaraj teatrestroj
Kategorio:Hungaraj bakistoj
Kategorio:Budapeŝtanoj
Vuhlehirsk (stacidomo)

**Vuhlehirsk** (, ) estas fervoja stacio en Vuhlehirsk (Donecka provinco), urbo en Ukrainio.

## Vidu ankaŭ 
* Listo de fervojaj stacioj en Ukrainio
* Transporto en Ukrainio

## Eksteraj ligiloj 
* Vuhlehirsk en retejo tochka-na-karte

Kategorio:Vuhlehirsk
Kategorio:Fervojaj stacioj malfermitaj en 1878
Kategorio:1878 en Ukrainio
Kategorio:Fervojaj stacioj en Donecka provinco
Preĝejo Sankta Sebastiano (Kapuvár)

La **paroĥa preĝejo martiro Sankta Sebastiano** estas romkatolika historia monumento ekde 2006 en urbo Kapuvár (Hungario).

## Historio 
La unua preĝejo en vilaĝo Garta (nun parto de Kapuvár) estis konstruita el ligno omaĝe al la martiroj de Sankta Fabiano kaj Sankta Sebastiano ĉirkaŭ 1710. Pli modestaj homoj estis entombigitaj ĉirkaŭ la preĝejo. Pro ĝia eta grandeco, la katolikoj preferis viziti kirkojn de Kapuvár aŭ Babót. Poste, la unua ŝtona preĝejo estis konstruita en 1742. Ekzistis ankaŭ sonorilostablo, sed ĝi estis malkonstruita en 1761, ĉar samtempe turo estis konstruita antaŭ la enirejo kaj ligita al la preĝejo. Post longaj jaroj la loĝantaro pligrandiĝis dum stato de la kirko malboniĝis. Pli nova kirko estis konstruita inter 1906 kaj 1907, samtempe la orgeno estis kreita. Ankaŭ paroĥo estis establita en doncita domo. Dum la sekvaj jaroj la preĝejo estis riĉe ornamita per skulptaĵoj kaj pentraĵoj.

## Konstruaĵo 
La kirko situas sola laŭ stratangulo. Antaŭ la fasado monumento pri Sankta Maria kaj ŝtona kruco estas videblaj. La fasado estas simetria, meze la turo reliefas. La ĉefbordo funkcias tra la turo. Super la ĉefbordo en timpano estas videbla artaĵo pri Kristo fare de Zoltán Závory ekde 1925. La navo havas krucnavon. La absido estas plurlatera, iomete pli malalta kaj mallarĝa, ol la navo. 

## Fontoj 
* hungare kun fotoj
* http://gartaiplebania.hu/szent-sebestyen-templom/ 
* https://sacravelo.eu/szent-sebestyen-templom-garta-

Saint Sebastian Church, 2019 Kapuvár.jpg|Fasado
Saint Sebastian Church, portal, 2019 Kapuvár.jpg|Ĉefpordo
Saint Sebastian Church, triforas, 2019 Kapuvár.jpg|Krucnavo
Saint Sebastian Church, religious standards, 2019 Kapuvár.jpg|Interna bildo

Kapuvár
Kategorio:Kristanaj preĝejoj en Kapuvár
(144897) 2004 UX10

**(144897) 2004 UX10** estas tre granda, ne tre hela transneptuna objekto malkovrita la  de la usonaj astronomoj Andrew C. Becker, Andrew W. Puckett kaj Jeremy Martin Kubica elde la Observatorio de Apache Point en Sunspot (Nov-Meksiko, Usono).

Laŭ Wm. Robert Johnston, ĝi havas diametron de 398&nbsp;km ; por Michael E. Brown, ĝi eble estas nanplanedo kun taksata diametro de 409&nbsp;km.

## Orbito 
Ĝi estas en orbita resonanco 2:3 kun Neptuno, ĝi do estus klasifikata kiel plutoneno, sed ĝiaj malgrandaj discentro kaj orbita klineco prefere klasifikas ĝin kiel kubevanon : *klasikan* objekton de la Kujper-zono.

Ĝi pasis ĉe sia perihelio la .

## Notoj kaj referencoj 
## Eksteraj ligiloj 
* 
* 
* 
* 
*  Listo de la Konataj Transneptunaj Objektoj ; el la paĝaro de Wm. Robert Johnston

Kategorio:Transneptunaj objektoj
Kategorio:Plutonenoj
Kategorio:Kubevanoj
Kategorio:Malkovrita de Andrew C. Becker
Kategorio:Malkovrita de Andrew W. Puckett
Kategorio:Malkovrita de Jeremy Martin Kubica
Kategorio:Astronomiaj objektoj malkovritaj en 2004
Město Touškov

**Město Touškov** (en latinaj tekstoj *Tuscowe*, ) estas urbo en Ĉeĥio troviĝanta en distrikto Plzeň-nordo en Regiono Plzeň proksimume dek kilometrojn okcidente de Plzeň. Konsisto de la urbo estas ankaŭ vilaĝo Kůští, kiu kreas ĝian eksklavon, de la urbo ĝi estas apartigita de municipo Čeminy. Vivas ĉi tie  (). Sude laŭlonge laŭ la urbo fluas rivero Mže.

## Historio 
La unua skribmencio pri la vilaĝo devenas el la jaro 1115.

## Loĝantaro 
## Memorindaĵoj 
* Preĝejo de Naskiĝo de sankta Johano Baptisto

## Personecoj 
* Kryštof Harant z Polžic a Bezdružic (1564–1621), nobelo, vojaĝisto kaj verkisto
* Jan Štork (1892-1965), ĉeĥa aviadisto kaj legionulo
* Johann Anton Starck (1808–1883), nobelo kaj entreprenisto
* Anton Schobloch (1835–1900), komercisto kaj entreprenisto
* Simon von Lämmel (1766–1845), nobelo, komercisto kaj bankiero de juda deveno

## Vidu ankaŭ 
* Ves Touškov

## Pluaj fotoj 

Radnice - Město Touškov.jpg|Urbodomo en Město Touškov


Kategorio:Urboj en distrikto Plzeň-nordo
Kategorio:Municipoj en distrikto Plzeň-nordo
Kategorio:Urboj en Bohemio
Kategorio:Setlejoj en Plasa montetaro
Kategorio:Setlejoj sur Mže
Adolf Mirus

**Adolf MIRUS** aŭ **Adolph Mirus** (1825–1918) estis germana advokato, verkisto kaj redaktisto.

Krom sia deĵoro kiel juristo, tribunalasesoro kaj advokato li estis redaktisto de Weimarische Zeitung. Li verkis plurajn aĵoj pri temoj koncernantaj kolektojn aŭ ekspoziciojn. Ankaŭ genealogie li aktivis.

Mirus estis ĉefo de la ekspozicikomitato de la urbo kaj la distrikto vajmaraj okaze de la Dua ĝenerala turingia metiekspozicio en Vajmaro en la 1861-a jaro.

## Verkoj (elekto) 
* *Stammbaum der Familie Wapler*, Julius Merbitz, Leisnig 1898.
* *Stammbaum der Familie Mirus*, Fanghänel, Leisnig 1897.
* *Dem Andenken des Großh.-Sächs. Oberbauraths, Eisenbahn-Direktors Ernst Heinrich Kohl*, Hofdruckerei, Weimar 1901.
* *Das Liszt-Museum zu Weimar und seine Erinnerungen.* Breitkopf & Härtel, Leipzig 1902.
* *Referate über die zweite allgemeine Thüringische Gewerbe-Ausstellung in Weimar*, vom 9. Juni bis 22. Juli 1861, Panse, Weimar 1861.
* *Ueber die Gewerbe-Ausstellung des Herzogthums Nassau zu Wiesbaden im Juli 1863, Wiesbaden 1863.
* *Ein Besuch in der Industrie-Ausstellung zu Nordhausen: Ein Resumée über die Gewerbeausstellung zu Nordhausen im Juli 1862. – Kunst- und Industrie-Ausstellung zu Nordhausen. Schlußfeierlichkeit u. Preisvertheilung*, Nordhausen 1862.
* *Freiherr August von Loën: Großherzogl. Sächs. Wirkl. Geheimrath, General-Intendant des Großherzogl. Hoftheaters und der Hofkapelle; ein Beitrag zur Geschichte des Hoftheaters zu Weimar*, Thelemann, Weimar 1889.
* *Das Körner-Museum im Körner-Hause zu Dresden sowie Schloss Löbichau (Sachsen-Altenburg) mit seinen Erinnerungen an Theodor Körner und dessen Pathe Dorothee Herzogin von Curland'', Thelemann, Weimar 1898.

## Notoj 
## Eksteraj ligiloj 
* Informoj ĉe DDB
* Informoj ĉe Kalliope

Kategorio:Germanaj juristoj
Kategorio:Advokatoj
Kategorio:Germanaj verkistoj
Kategorio:Homoj rilataj al Weimar
Kategorio:Redaktoroj
Kategorio:Genealogoj
Brustligado

eta|persono portanta brustplatigilon.
**Brustligado** aŭ **mamligado** estas platigo de mamoj pere de brustplatigiloj (subvestoj kreitaj por tiu celo), sportaj mamzonoj aŭ volvita ĉirkaŭ brusto teksaĵo, elastano aŭ alia streĉebla materialo. Ofte oni ankaŭ portas plurajn ĉemizojn, unu super la alia, por atingi deziratan aspekton de plata brusto. La vorto mamoj povas kaŭzi genran disforion por pluraj personoj, tial preferindas diri brustligado kaj brustplatigilo aŭ simple "platigilo"

## Motivado 
Oni platigas bruston pro multaj kialoj:

* Por limigi movadon post vundiĝo aŭ ĥirurgio kaj tiamaniere rapidigi resaniĝon.
* Por kosplejo aŭ kostumo.
* Por kaŝi mamojn aŭ kreskadon de ili.
* Por beleco kaj estetiko.
* Por malpli ineca aspekto aŭ por aspekti kiel viro.
* Por malfortigi genran disforion.
* Por atletiko.
* Por halti laktadon.

Kelkaj adoleskaj knabinoj ligas iliajn mamojn kiam komenciĝas pubereco. Kutime oni faras tion pro honto (ili ne volas ke aliaj sciu ke iliaj mamoj komencis kreski) aŭ deziro ne ŝanĝiĝi (ili ankoraŭ ne volas mamkreskadon). Tio povas esti riska, ĉar mamoj povas konformiĝi al la limigita spaco kaj rezulte la formo de mamoj povas esti ŝanĝita por ĉiam. Mamplatigado de adoleskaj knabinoj povas esti indiko de korp-misforma malsano.

Transgenraj viroj kaj aliaj homoj kun genra disforio, ekzemple, neduumuloj ofte platigas sian bruston kiel alternativo aŭ dum atendo de mastektomio por esti rekonita kiel viro aŭ virec-prezentanta persono. Cisgenraj viroj kun ginekomastio ankaŭ povas platigi sian bruston anstataŭ operacio aŭ dum atendo de operacio.

## Metodoj 
Sportaj mamzonoj kaj subvestoj kreitaj speciale por tiu celo, kiujn oni nomas brustplatigiloj, estas plej ofte uzataj metodoj. Brustplatigiloj ofte estas pli multekostaj ol aliaj metodoj sed estas konsiderataj malpli danĝeraj ol alternativoj. Oni ankaŭ povas volvi streĉeblan materialon ĉirkaŭ brusto aŭ uzi sportglubendojn. Aliaj specoj de glubendo ne estas konsilataj ĉar estas konsiderataj danĝeraj. Plej sekura metodo estas porti pli grandajn kaj dikajn ĉemizojn kiuj kaŝas la formon de la brusto, sed tiu metodo ne estas praktika en somero kaj ne ĉiam sufiĉas.

## Komplikaĵoj 
Por minimumigi komplikaĵojn, oni konsilas ne porti brustplatigilon pli ol 8 horoj. Krome, kelkaj platigadmetodoj, kiel glubendo povas pligrandigi la riskon de individuo de supre listitaj negativaj efikoj al sano. Nesekura brustligado povas gvidi al porĉiama deformiĝo de la mamoj, cikatroj kaj pulma limiĝo kaj longatempa brustligado povas negative influi la rezulton de estonta mastektomio.

## Historio 
Mamligado estis uzita en multaj historiaj kuntekstoj. Porti korseton estis maniero aspektigi mamojn malpli grandaj. En malsamaj epokoj la vidpunktoj pri virina beleco estis malsamaj kaj tial uzo de korsetoj estis vasta dum okcidenta eŭropa historio kaj ĝis la Viktoriana epoko. La ĉina dudou kaj la japana sarashi platigas mamojn de virinoj.

## Referencoj 
## Noto 
Kategorio:Subvestoj
Kategorio:Sekseco kaj socio
Kategorio:Mamo
Kategorio:Genro
Toivo Kärki

**Toivo KÄRKI** (1915–1992) estis finna muzikisto. En lia vivtempo liaj komponaĵoj estis diskitaj proksimume 1400 fojojn. Li faris muzikon por proksimume 50 filmoj. Li faris muzikon ankaŭ por teatraĵoj kaj por radiaj humurprogramoj. Li faris ankaŭ aranĝojn por komponaĵoj de aliuloj. Li ludis akordionon. Li instruis kantotekstistojn kaj helpis muzikistojn. Li estas menciita ankaŭ kiel kantotekstisto, sed reale tiujn kantotekstojn faris lia kuzino Auvo Kurvinen.

Kategorio:Finnaj komponistoj
Dekila tribromoacetato

**Dekila tribromoacetato** aŭ **C12H21Br3O2** estas kemia kombinaĵo rezultanta el interagado de la tribromoacetata acido kun **dekanolo**, senkolora aŭ flaveca likvaĵo uzata en kemiaj sintezoj. Dekila tribromoacetato ne estas solvebla en akvo, sed estas solvebla en etanolo, propilena glikolo, kloroformo, eteroj, kaj oleoj. Saloj kaj esteroj de la tribromoacetata acido estas malstabilaj kaj malkomponiĝas kiam temperaturo altiĝas formantaj liberan bromon, bromoformon kaj karbonan duoksidon.

## Reakcioj 
### Reakcio 1 
* Preparado de **dekila tribromoacetato** per traktado de **tribromoacetata acido** kun **dekanolo**:

### Reakcio 2 
* Preparado de **dekila tribromoacetato** per traktado de **tribromoacetata anhidrido** kun **dekanolo**:

### Reakcio 3 
* Preparado de **dekila tribromoacetato** per traktado de **tribromoacetata acido** kun **dekila klorido**:

### Reakcio 4 
* Preparado de **dekila tribromoacetato** per traktado de **tribromoacetata anhidrido** kun **dekila klorido**:

## Vidu ankaŭ 
* Tribromoacetatoj

## Referencoj 
Kategorio:Acetatoj
Toivo Kuula

**Toivo KUULA** (7-a de julio 1883 en Alavus – 18-a de majo 1918 en Viipuri) estis finna komponisto. Li studis en Muziklernejo de Helsinko, kiu nun estas Sibelius-akademio. Liaj fruaj gravaj pecoj estas ekzemple "Aamulaulu", "Syystunnelma", "Tuijotin tulehen kauan" ja "Suutelo". Li komponis romantiknacian muzikon. Kuula kolektis popolmuzikon de Ostrobotnio. En finepoko de sia laboro al lia muziko iris ecoj el franca impresionismo. Li estis ankaŭ unu de fondintoj de Ligo de Komponistoj de Finnlando. Li dirigentis unue en Oulu kaj poste en Helsinko. Li kaj lia edzino koncertis en multaj komunumoj de Finnlando. En Alavus situas Toivo Kuula-memorejo.

Kategorio:Finnaj komponistoj
(144898) 2004 VD17

**(144898) 2004 VD17** estas marsrenkonta terrenkonta kaj venusrenkonta apolona asteroido, rigardita kiel potence danĝera objekto.

## Malkovro 
Ĝi estis malkovrita la  en la kadro de la astronomia kampanjo LINEAR (*Lincoln Near-Earth Asteroid Research)* elde observatorio de la Laboratorio Lincoln en la situejo de Socorro (Nov-Meksiko, Usono).

## Orbito 
Ĝi estas en orbita resonanco 1:3 kun Venuso, kaj ĝia orbita periodo estas preskaŭ egala al tiu de Marso.

Ĝia discentra orbito krucas tiujn de Marso, de la Tero, kaj de Venuso kun malgranda orbita klineco. Ĝiaj ambaŭ nodoj estas danĝere proksimaj de la tera orbito.

* Ĝia marsa MOID estas 0,09875 astronomia unuo (14,773 milionoj da km).
* Ĝia tera MOID estas 0,001552 astronomia unuo (232 200 km).
* Ĝia venusa MOID estas 0,03552 astronomia unuo (5,314 milionoj da km).

### Proksimaj pasoj 
* La  ĝi pasis al 0,03444 astronomia unuo (5,152 milionoj da km) de la Tero.
* La  ĝi pasos al 0,00664 astronomia unuo (0,9933 miliono da km) de la Tero kaj al 0,00467 astronomia unuo (698 600&nbsp;km) de la Luno.
* La  ĝi pasis al 0,03364 astronomia unuo (5,032 milionoj da km) de Venuso.
* La  ĝi pasos al 0,06861 astronomia unuo (10,264 milionoj da km) de ĉi tiu planedo.

### Danĝero de alfrapo 
De februaro ĝis majo 2006, ĝi estis ĉe la nivelo 2 de la Torina skalo, kiu mezuras la danĝeron de alfrapo al la Teron, kun ebleco de kolizio la . Novaj observoj montris ke la alfrapa danĝero estas nula, kaj ĝi estis malaltigita al la nivelo 0 en oktobro 2006.

Kun diametro supozita de 580 m kaj maso de 260 milionoj da tunoj, se alfrapo okazus, ĝi kaŭzus eksplodon de 15 000 megatunoj, sufiĉe por detrui landon aŭ kontinenton.

## Notoj kaj referencoj 
## Eksteraj ligiloj 
* 
* 
* 
* 
*  Fizika Enketo pri la Potence Danĝera Asteroido (144898) 2004 VD17, de F De Luise kaj al.; el *Icarus* Vol. 191 n°2 15-a de novembro 2007

Kategorio:Apolonaj asteroidoj
Kategorio:Marsrenkontaj asteroidoj
Kategorio:Terrenkontaj asteroidoj
Kategorio:Venusrenkontaj asteroidoj
Kategorio:Potence danĝeraj objektoj
Kategorio:Malkovrita de LINEAR
Kategorio:Astronomiaj objektoj malkovritaj en 2004
Irwin Goodman

**Irwin GOODMAN**, oficiale Antti Hammarberg, 1943–1991, estis finna furorkantisto. En komenco de sia kariero li kantis speciale protestkantojn, sed lia stilo proksimis poste en normalan furoron. Li ludis pianon, buŝharmonikon kaj gitaron. Li estis konata kiel malmorala alkoholisto. Siajn kantojn komponis plejparte li mem. Ilin tekstis speciale Vexi Salmi. En la kantoj estis ecoj de germana *schlager* kaj finna *iskelmä*. Ili estas ekzemple *Rentun ruusu*, *Työmiehen lauantai*, *Ei tippa tapa* kaj *Ryysyranta*.

Kategorio:Finnaj kantistoj
Vexi Salmi

**Vexi SALMI** (21-a de septembro 1942 en Hämeenlinna – 8-a de septembro 2020 en Helsinko) estis finna kantotekstisto. Li konatiĝis pri tekstoj por kantoj, kiujn diskis Irwin Goodman. Salmi faris proksimume 8000 furortekstojn. El ili estis diskita pli ol 2000. Li skribis librojn. La unua libro *Raha ratkaisee* aperis en 1967. Li ricevis premion Juha Vainio. Salmi tekstis ankaŭ kristnaskan muzikon.

Kategorio:Finnaj muzikistoj
Seskar

**Seskar** (, , ) estas insulo de Finna golfo en Leningrada provinco, Rusio. La areo estas proksimume 4,2 km². Ĝi estas pli malalta ol aliaj malapudbordaj insuloj de Finna golfo. En la insulo estas ankaŭ lagoj. Ĝis la Vintra milito Seskar apartenis al Finnlando. Ĝi apartenis al komunumo Kampara komunumo de Koivisto ĝis 1903. Poste ekzistis komunumo Seiskari, kiu inkludis insulon Seiskari kaj proksimajn pli malgrandajn insulojn. En 1921 en la insulo loĝis 848 homoj sed nun nur unu, lumturisto.

Ĉe la insulo vrakis multaj ŝipoj.

Kategorio:Insuloj en Finna golfo
Kategorio:Insuloj en Rusio
Valaam

**Valaam** ( aŭ , konata ankaŭ laŭ la finna nomo *Valamo*) estas insularo en la meza parto de norda lago Ladogo en Respubliko Karelio, Rusio. Ĝis Vintra milito Valaam apartenis al Finnlando. Tiam ĝi apartenis al Kampara komunumo de Sortavala. La plej granda insulo estas Valaam, kies areo estas 28,45 km². Ĝi estas konata pri bela naturo. Tie estas monaĥejo. Postmilite la finnaj monaĥoj estis translokigitaj al Heinävesi, kie estis fondita Monaĥejo de nova Valamo. La monaĥejo en insulo Valaam finis sian agon sed komencis agi denove en 1989.

Kategorio:Insularoj en Karelio
Kategorio:Ladoga lago